# Anime-musiikkivideo

### Wikipedia

| Tähän artikkeliin tai osioon ei ole merkitty lähteitä tai viitteitä.
Lisää tietoa saattaa olla keskustelusivulla.

Anime-musiikkivideo, englanniksi Anime music video, josta yleisesti käytetty lyhenne AMV on yhden tai useamman animesarjan tai -elokuvan pätkiä käyttämällä editoitu musiikkivideo johonkin musiikkikappaleeseen. AMV:t leviävät helposti ja nopeasti Internetin kautta, eivätkä ne ole millään tavoin kaupallisia.

AMV:t ovat fanien tekemiä, eivätkä liity mitenkään kyseiseen artistiin tai yhtyeeseen. Kuitenkin eräät yhtyeet, kuten ranskalainen Daft Punk ovat tehneet virallisia musiikkivideoitaan animetyyliin. Näitä ei tule sekoittaa AMV:ihin.

## [muokkaa] AMV:n teko

Anime-musiikkivideoita tehdessä käytetään erilaisia keinoja, jotta kuva ja ääni sulautuisivat yhteen ja loisivat molempia palvelevan kokonaisuuden. Tässä muutamia esimerkkejä:

- Editointi on tärkein kaikista, ja se tarkoittaa käytettävän animen leikkelyä sopiviksi videoklipeiksi, ja niiden liittämistä yhteen. Kuvien vaihtumiskohta on tärkeä, ja tässä käytetään usein samaa sääntöä kun tavallisten musiikkivideoiden teossa. AMV:ita tehdessä on kuitenkin niin paljon enemmän valittavaa kuvamateriaalia kuin tavallisten musiikkivideoiden valmistuksessa, että kuvia ja klippejä on vara välkyttää ruudulla hyvinkin nopeaan tahtiin. Yleissääntönä nopeampi musiikkikappale vaatii nopeamman kuvien vaihtumistahdin, ja hitaampi hitaamman.
- Lip-sync on englanninkielinen termi, joka tarkoittaa videon editointia niin, että animehahmon tai -hahmojen huulet liikkuvat musiikin sanojen tahtiin, luoden vaikutelman laulavasta hahmosta. Taitavimmat AMV-tekijät ottavat huomioon suun aukeamisen lisäksi huulten asennon, ja voivat muuttaa klipin nopeutta ja tehdä huomaamattomia pysähdyksiä saavuttaakseen saumattoman yhteyden musiikin laulajan ja animehahmon välille.
- Erikois- ja digitaaliefektit tuovat AMV:hen omalaatuisuutta ja vauhtia. Liiallinen käyttö voi kuitenkin tehdä videosta sekavan, ja usein suositellaan käytettäväksi vain muutamaa eri efektiä per AMV.

## [muokkaa] AMV-kilpailut

AMV:iden yleistyessä on alettu järjestää AMV-kilpailuja (AMV contest). Jotkut kilpailut asettavat teeman (esim. toiminta, yaoi, jne.), toisissa ei ole rajoituksia. Useimmiten kilpailut järjestetään anime- ja mangafanien massatapahtumissa, coneissa, vaikkakin kisaajat lähettävät videonsa kilpailun pitäjille jo etukäteen netissä. Coneissa järjestettävissä AMV-kilpailussa karsinnan läpäisseet videot näytetään yleisölle, ja voittajan päättää usein raati. Palkintoja voidaan jakaa "Best in show"-palkinnon lisäksi esimerkiksi parhaasta toiminta-AMV:stä tai erikoisefektien käytöstä, mutta vain mielikuvitus on rajana.

## [muokkaa] Aiheesta muualla

- AnimeMusicVideos.org - Monipuolista tietoa AMV:n teosta, sekä mahdollisuus levittää omia videoita tai ladata toisten.
- Association Fantasy Movies - Ranskalainen järjestö, joka järjestää AMV-kilpailuja. Sivuilta löytyy ladattavaa ja paljon videoita.

Haettu osoitteesta http://fi.wikipedia.org../../../a/n/i/Anime-musiikkivideo.html

Luokat: Lähteettömät artikkelit | Anime

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Deutsch
- Español
- Français
- Italiano
- 日本語
- Polski
- Português
- Русский